Afric Simone

Afric Simone (s. 10. lokakuuta 1939 Inhambane) on Mosambikista kotoisin oleva afrikkalainen popmuusikko. Hänen tunnetuimmat kappaleensa ovat "Ramaya" ja "Hafanana" vuodelta 1975. Molemmat kappaleet on suomeksi levyttänyt Frederik, jälkimmäisen myös Tapani Kansa.

1960-luvulla Simone esiintyi Maputossa taiteilijanimellä Kid-Kidhttps://www.indico-lam.com/en/2021/08/09/afric-simone-from-xipamanine-to-the-world/. Simonen ensimmäinen single "Barracuda" julkaistiin vuonna 1972 Etelä-Amerikassa taiteilijanimellä Simon el africano. Vuonna 1973 Simonen manageri päätti lähteä Lontooseen toivoen, että Euroopan markkinat antavat afrikkalaiselle taiteilijalle lisää mahdollisuuksia.
Vuonna 1974 single "Barracuda" julkaistiin uudelleen Euroopassa, mutta odotettua läpimurtoa ei tapahtunut. Simone ja hänen managerinsa kohtasivat kuitenkin eurooppalaisen showbisneksen, saivat uutta kokemusta ja pystyivät ymmärtämään paremmin mikä musiikkityyli voisi toimia. Vuonna 1974 he muuttivat Pariisiin, Ranskaan, missä ranskalainen tuottaja Eddy Barclay näki yhden Simonen esityksistä. Barclay tarjosi Simonelle levytyssopimusta. 

Levy-yhtiö Barclay Records julkaisi singlen "Ramaya" vuonna 1975. Kappaleesta tuli kesähitti, ja se nousi 10 parhaan joukkoon monissa Euroopan maissa. Seuraava single "Hafanana" teki Simonesta kuuluisan monissa Itä-Euroopan maissa.

Vuonna 1977 Simone esiintyi Saksan demokraattisessa tasavallassa televisio-ohjelmassa Ein Kessel Buntes. Vuonna 1979 hän esiintyi televisio-ohjelmissa Prahassa, tuolloin Tšekkoslovakian pääkaupungissa, paikallisten tähtien, kuten Karel Gottin ja Helena Vondrackovanhttps://www.zilinak.sk/clanky/27655/rozhovor-autor-hitu-hafanana-pomahal-ockovacej-kampani-slovenskej-policie-spieval-s-gottom-aj-vondrackovou kanssa.

Iästään huolimatta Afric Simone esiintyy edelleen eri Euroopan maissa.

 Lähteet 

Luokka:Mosambikilaiset muusikot
Luokka:Mosambikilaiset laulajat
Luokka:Vuonna 1939 syntyneet
Luokka:Elävät henkilöt